شوێنى جوگرافی کیشوەری ئاسیا سەرنجی پسپۆڕانی جوگرافیای رامیاری و جیۆپۆلۆتیک ڕاکێشاوە، چونکە ئەم شوێنە گرنگی زۆری هەبووە لە کاتی شەڕ و ئاشتی، هەر بۆیە چەندین تیۆر لەم بارەوەیە باسیان لە گرنگی شوێنی کیشوەری ئاسیا کردووە، لەوانە (تیۆری دڵی زەوی) کە زانا (هالفۆرد ماکیندەر) دایهێناوە، کە باس لە ڕۆڵی گرنگی ئەو شوێنە دەکات هەر لە کەنارەکانی زەریای بەستەڵەکی باکوور و دەشتە فراوانەکانی وڵاتانی تورکمانستان و مەنگۆلیا و دەشتە فراوانەکانی ئاسیای ناوەڕاست، هەر بۆیە ئەم بەشەی کیشوەری ئاسیا بە ناوچەی (دڵی زەوی) دادەنرێت، لەلایەکی دیکەش ڕواڵەتە تۆبۆگرافیەکانی کیشوەری ئاسیا بوونەتە هۆی دابڕانی ناوچە جیاوازەکان لەگەڵ یەکتردا، بۆ نموونە زنجیرە چیاکانی (هیمالایا) لە باکووری کیشوەرەکە لەگەڵ باشووری جیاکردۆتەوە، لە وڵاتی هیند و چین لەگەڵ یەکتر دابڕیوە، هەروەها چیاکانی چین، مەنگۆلیا، کوین لن، تیان شان، سایان، خنکان، بەشی ڕۆژهەڵاتی کیشوەرەکەی لە بەشی ناوەڕاست جیا کردۆتەوە، هەروەها بوونی بیابانە فراوانەکان چەند ناوچەیەکی ئاسیای لە یەک دابڕیوە بۆتە هۆی دەرکەوتنی کۆمەڵە ئەتنى یە جیاوازەکان لە دیارترین ئەو کۆمەڵانە (نەوەکانی قەوقازی و مەنگۆلی زەرد پێست و جگە لە بوونی چەندان وەچەی کۆن کە لە دوورگەکانی زەریای ئارام بوونیان هەبووە، سەرەڕای ئەوانە هۆکاری جۆراوجۆری ئایینی لە کیشوەرەکە دەگەرێتەوە بۆ سروشتی تۆبۆگرافیای کیشوەرەکە.

**بانی نیمچە دوورگەی عەرەبى :**

بریتیەلە پێک هاتەیەکی زۆر کۆن، دەکەوێتە نیمچە دوورگەی عەرەبی لە باشووری ڕۆژئاوای کیشوەری ئاسیا، ئەم بانە لە ڕۆژئاوا و باشووری ڕۆژئاواوە واتا لە چیاکانی (عەسیر) و (یەمەن) بەرەو ڕۆژهەڵات و باکووری ڕۆژهەڵات واتا بەرەو کەنداوی عەرەب و عێراق لێژدەبێتەوە.

**٤-دەشتە نیشتەنی یەکانی ڕووبارەکان :**

لە (کیشوەری ئاسیا ) چەندین دەشتی نیشتەنی هەن کە بە درێژایی ڕووبارە گەورەکان دروست بوون، ئەو دەشتانە بەوە جیادەکرێنەوە کە بە پیتن هەر ئەوەش ڕۆڵی هەبووە بۆ ڕاکێشانی زۆرترین چڕی دانیشتوان بۆ لای خۆی، دواتر بۆتە شوێنی نیشتەجێبوون.

گرنگترین ئەو دەشتانە بریتین لە :

١-دەشتی دیجلە و فورات لە عێراق کە نزیکەی (٢٠%)ی ڕووبەری عێراقی داگیرکردووە.

٢-دەشتی سیندیان هێدۆس لە پاکستان.

٣-دەشتی کینج لە هیند.

٤-دەشتی براهاما پۆترا لە بەنگلادیش.

٥-دەشتی ئیراوادی لە بۆرما.

٦-دەشتی میکۆنگ لە هیندی چینی، لە نێوان (تایلاند و لاوس و کەمبۆدیا)

٧-دەشتی یانگستی لە چین.

٨-دەشتی هوانگ هۆ لە چین.